། འདི་རྟོག་པའོ། །ཞེས་སོ། །གཉིས་པ་ནི། གཟུགས་བདག་མ་
ཡིན་ནས། འདི་དག་གོ །ཞེས་སོ། །བཞི་འདི་ཉིད་དང་གཞན་དུ་བརྗོད་དུ་མེད་པའི་
བདག་རྫས་ཡོད་དགག་པ་ལ་འདོད་པ་བརྗོད་པ་དང་། དེ་དགག་པ་གཉིས། དང་བོ་ནི།
ཁ་ཅིག་དེ་ཉིད་ནས། འདོད་པ་ཡིན། །ཞེས་སོ། །གཉིས་པ་ནི། གང་ཕྱིར་གཟུགས་ལས་
ནས། དང་བྲལ་ཕྱིར། །ཞེས་སོ། །ལྔ་བ་བརྟེན་ནས་བཏགས་པ་ཙམ་དུ་བཞག་པ་དཔེ་དང་
བཅས་ཏེ་གསུང་བ་ལ་བདག་མཐའ་བདུན་དུ་མེད་ཀྱང་བརྟེན་ནས་བཏགས་པ་ཤིང་རྟ་
དང་འདྲ་བར་བསྟན་པ། སྔར་མ་བཤད་པའི་ཕྱོགས་ལྷག་མ་གཉིས་རྒྱས་པར་བཤད་པ།
དེ་ལྟར་བཤད་པ་ལ་གཞན་གྱི་རྩོད་པ་སྤང་བ། མིང་གི་ཐ་སྙད་ཀྱི་དོན་གཞན་གྲུབ་པར་
བསྟན་པ་བཞི། དང་བོ་ནི། དེ་ཕྱིར་ངར་འཛིན་རྟེན་ནི་ནས། ཇི་བཞིན་ནོ། །ཞེས་དོན་ལ་
རྣམ་ལྔའི་དཔྱད་པ་དང་། དཔེའི་སྐབས་ཤིང་རྟ་རྣམ་པ་བདུན་གྱི་དཔྱད་པ་བྱས་པ་ཡིན་
གསུངས། གཉིས་པ་སྔར་མ་བཤད་པའི་ཕྱོགས་ལྷག་མ་གཉིས་རྒྱས་པར་བཤད་པ་ལ་
དངོས་ཀྱི་དོན་དང་། རིགས་པ་དེ་གཞན་ལ་ཁ་སྤོ་བ་གཉིས། དང་བོ་ལ་ཚོགས་པ་ཤིང་
རྟར་འདོད་པ་དགག་པ་དང་། དབྱིབས་ཙམ་ཤིང་རྟར་འདོད་པ་དགག་པ་གཉིས། དང་བོ་
ནི། གལ་ཏེ་ཚོགས་ཙམ་ནས། རིགས་པའང་མིན། །ཞེས་བཏགས་དོན་བཙལ་བཙལ་
ནས་ཚོགས་པ་དང་དབྱིབས་ལ་སོགས་པ་ཤིང་རྟར་བཞག་ཀྱང་། རྣམ་དཔྱད་མེད་པར་
འཇིག་རྟེན་ཉིད་ལས་འདིར། །རང་གི་ཡན་ལག་བརྟེན་ནས་འདོགས་པ་ཡིན། །ཞེས་
འཇིག་རྟེན་ན་འདི་ཤིང་རྟ་རེད་ཟེར་གི་ཡོད་པའི་ཐ་སྙད་དེ་ལས་ཤིང་རྟར་འགྲུབ་པས་
དེ་ཙམ་གྱིས་ཚིམ་པར་བྱེད་དགོས་པ་ཡིན་གསུངས། གཉིས་པ་ནི། ཁྱོད་དབྱིབས་ནས།
ལྟ་ཞིག་ཇི་ལྟར་འགྱུར། །ཞེས་སོ། །གཉིས་པ་རིགས་པ་དེ་གཞན་ལ་ཁ་སྤོ་བ་ནི། ཁྱོད་
ཀྱིས་འདིར་ནི་ནས། དབྱིབས་མི་རིགས། །ཞེས་སོ། །གསུམ་པ་དེ་ལ་གཞན་གྱི་རྩོད་པ་
སྤང་བ་ནི། དེ་ནི་དེ་ཉིད་དུའམ་ནས། འདོགས་པ་ཡིན། །ཞེས་སོ། །བཞི་བ་མིང་གི་ཐ་
268

སྙད་ཀྱི་དོན་གཞན་གྲུབ་པར་བསྟན་པ་ནི། དེ་ཉིད་ཡན་ལག་ཅན་དེ་ནས། མ་བརླག་
ཅིག །ཅེས་སོ། །དྲུག་པ་དེ་ལྟར་བཀག་པས་མཐར་འཛིན་གྱི་རྟོག་པ་སྤང་སླ་བའི་ཡོན་
ཏན་བཤད་པ་ལ་དངོས་ཀྱི་དོན་དང་། དེ་ལ་རྩོད་པ་སྤང་བ། ཤིང་རྟ་དང་བདག་གི་ཐ་
སྙད་དཔེ་དོན་སྦྱར་བ། བརྟེན་ནས་བཏགས་པའི་བདག་ཁས་ལེན་པའི་ཡོན་ཏན་གཞན་
བསྟན་པ། མཁས་རྨོངས་ཀྱིས་འཆིང་གྲོལ་གྱི་གཞིའི་བདག་པོས་བཟུང་བ་དང་ལྔ། དང་
བོ་ནི། རྣམ་བདུན་གྱིས་མེད་ནས། འདོད་པར་བྱ། །ཞེས་སོ། །གཉིས་པ་ནི། ཤིང་རྟ་ཡོད་
ཉིད་ནས། ཡན་ལག་གོ །ཞེས་སོ། །གསུམ་པ་ནི། དེ་བཞིན་འཇིག་རྟེན་ནས། བྱེད་པོའང་
ཡིན། །ཞེས་སོ། །བཞི་བ་ནི། དངོས་ཡོད་མིན་ཕྱིར་ནས། གཞན་ཉིད་མེད། །ཅེས་སོ། །ལྔ་
བ་ནི། གང་ལ་རྟག་ཏུ་ནས། ལས་ཡིན་ནོ། །ཞེས་སོ། །གཉིས་པ་བདག་གི་བ་རང་བཞིན་
གྱིས་གྲུབ་པ་དགག་པ་ནི། གང་ཕྱིར་བྱེད་པོ་མེད་ཅན་ནས། གྲོལ་བར་འགྱུར། །ཞེས་ཕུང་
སོགས་ལ་ངར་འཛིན་པ་བདག་འཛིན་དང་། མིག་རྣ་སོགས་ནི་ང་ཡི་བའི་གདགས་གཞི་
དང་། དེའི་མིག་ཅེས་མིག་སོགས་ཀྱི་ཁྱད་པར་དུ་བྱས་ནས་བདག་ཏུ་འཛིན་པ་ནི་ངར་
ཡིར་འཛིན་པ་སྟེ། དེ་ལྟར་ཆོས་ཀྱི་བདག་མེད་མཐའ་བཞིའི་སྐྱེ་བ་མེད་པའི་སྒོས་
བཀག་པའི་གཞན་སྐྱེ་འགོག་པའི་ཞར་ལ་སེམས་ཙམ་པ་ཡང་བཀག གང་ཟག་གི་
བདག་འདོད་ཚུལ་ཕྱི་བ་ནས་སློབ་དཔོན་ལེགས་ལྡན་གྱི་འདོད་ཚུལ་གྱི་མཚམས་དེར་
གཏུགས་ནས་བདག་ལྟའི་རྟེན་ཕུང་བོ་དང་གཅིག་དང་ཐ་དད་ཀྱི་དཔེར་ཤིང་རྟ་རྣམ་པ་
བདུན་གྱིས་བཙལ་ན་མ་རྙེད་ཚུལ་བཀོད་ནས་ལེགས་པར་བཀག་པ་ཡིན། གསུམ་པ་
རིགས་པ་དེ་ཆོས་གཞན་ལ་བསྒྲེ་བར་བསྟན་པ་ལ་བུམ་སྣམ་སོགས་ཀྱི་དངོས་པོ་ལ་བསྒྲེ་
བ། རྒྱུ་འབྲས་ཀྱི་དངོས་པོ་ལ་བསྒྲེ་བ། དེ་ལ་རྩོད་པ་སྤང་བ་གསུམ། དང་བོ་ནི། དང་བོ་
ནི། བུམ་པ་སྣམ་བུ་ནས། འཇིག་རྟེན་གྲགས་པའི་སྒོ་ནས་ཡོད་པ་ཡིན། །ཞེས་སོ། །རེ་ལྡེ་
སྦྲ་ནག་གི་རྒྱུ་དེ་དང་། ཤིང་རྟ་ཕྲན་ནི་རྣམ་བཤད་ལས། བོད་ཀྱི་བླ་མ་ཁ་ཅིག ཤ་ཀ་ཀྲ་
269

ནི་འཁོར་ལོ་ཅན་ཏེ་ཤིང་རྟ་ཕྲན་ཇ་སིག་གསུམ་ཙམ་འགེལ་བ་སྟེ་དེ་ཡང་འཁོར་ལོ་
དང་བོར་ཡང་ཡོད་པའི་ཁང་བ་གཅིག་ཡིན་ཟེར་རོ་ཞེས་གསུངས་ལ། རྒྱ་ནག་ཚོ་ན་
ཤིང་རྟ་འཁོར་ལོ་ཅན་སྟེང་ན་ཁང་བ་ཡོད་པ་སོག་སྐད་དུ་མུ་ཧུ་ལོག་ཟེར་བ་དེ་ཡིན་པ་
འདྲ་གསུངས། དེ་ལྟར་ཤིང་རྟའི་ཐ་སྙད་རྣམ་པ་བདུན་གྱིས་བཙལ་ནས་རྙེད་རྒྱུ་མེད་
པས་འཇིག་རྟེན་གྱི་གྲགས་པ་ལ་བརྟེན་ནས་འཇོག་དགོས་གསུངས། གཉིས་པ་ནི། གལ་
ཏེ་རྒྱུ་ཡིས་སྐྱེད་པར་བྱ་སྐྱེད་ནས། འཇིག་རྟེན་པ་ཡི་དངོས་པོ་རྣམས་ཀྱང་ཡོད། །ཅེས་རྒྱུ་
འབྲས་ཕྲད་མ་ཕྲད་བཏགས་དོན་བཙལ་ནས་བཞག་པ་ལ་སྐྱོན་འཇུག་ཀྱང་ངེད་ཀྱི་
ལུགས་ལ་དེ་ལྟ་བུའི་དཔྱད་པ་མི་དགོས་པས་སྐྱོན་མེད་པར་གསུངས། གསུམ་པ་དེ་ལ་
རྩོད་པ་སྤོང་བ་ནི། སུན་འབྱིན་འདིས་སུན་དབྱུང་བྱ་ནས། རྟོག་པར་བྱ། །ཞེས་རང་
བཞིན་གྱིས་གྲུབ་པའི་ཕྱོགས་གང་ལ་ཡོད་པ་དེ་ལ་སྐྱོན་འཇུག་ཀྱང་བདག་ལ་རང་
བཞིན་གྱིས་གྲུབ་པའི་དམ་བཅའི་ཕྱོགས་མེད་པས་ན་ཁྱོད་ཀྱི་དགག་པ་དེ་དག་མི་
འཇུག་ཅེས་པའོ། །ལྟག་ཆོད་ནི་སུན་འབྱིན་ལྟར་སྣང་དང་། སུན་ཅི་ཕྱིན་དུ་རྒོལ་བ་ནི།
རང་ལུགས་བཞག་པ་དང་བྲལ་ཞིང་གཞན་ཕྱོགས་འགོག་པ་ཙམ་ལ་ཞུགས་པའི་རྒོལ་
བའོ། །གཉིས་པ་སྟོང་ཉིད་ཀྱི་རབ་དབྱེ་བཤད་པ་ནི། བདག་མེད་འདི་ནི་ནས། རབ་ཏུ་
བསྒྲགས། །ཞེས་སོ། །འདིའི་ཐེར་ཟུག་ནི་རྟག་པ་དང་། འཇིག་པ་ནི་མི་རྟག་པ་སྟེ་རྟག་
རྟག་གང་དུ་ཡང་བདེན་པར་མེད་ཅེས་པའོ། །དེ་ནི་དགོས་པ་མཆོག་ཡིན་པས། །ཞེས་
མྱང་འདས་ནི་ཐོབ་བྱའི་དགོས་པ་མཆོག་ཡིན་ཞེས་པ་ལ་དགོངས་པ་ཟེར་བ་མ་དག
སྤོབས་སོགས་ཚད་མེད་མཚན་ཉིད་ཅན། །ཞེས། སྤོབས་པ་སོ་སོ་ཡང་དག་པར་རིག་པ་
སོགས་བཞི་ཆད་པའམ་གཏུགས་པ་མེད་པའི་མཚན་ཉིད་ཅན། ཞེས་པ་ལ་ཚད་མེད་
ཟེར་བ་ཡི་གེ་མ་དག་གོ །བཞི་བ་སའི་ཡོན་ཏན་བརྗོད་པའི་སྒོ་ནས་མཇུག་བསྡུ་བ་ནི།
དེ་ལྟར་བློ་གྲོས་ཟེར་གྱིས། ནས། དྲུག་པའོ། །ཞེས་སོ། །ས་བདུན་པ་འཆད་པར། རིང་དུ་
270

སོང་འདིར་ནས། བདུན་པའོ། །ས་བརྒྱད་པ་འཆད་པར། །ཡང་ཡང་སྔར་དགེ་ནས།
བརྒྱད་པའོ། །ས་དགུ་བ་འཆད་པར། དགུ་བ་ལ་ནི་ནས། དགུ་བའོ། །ས་བཅུ་བ་འཆད་
པར། བཅུ་བའི་ས་ལ་ནས། བཅུ་བའོ། །ཞེས་སོ། །གཉིས་པ་ས་བཅུའི་ཡོན་ཏན་བསྟན་པ་
ནི། དེ་ཚེ་འདི་ནས་ནས། སྟོན་པར་ནས། །ཞེས་སོ། །གཉིས་པ་འབྲས་བུའི་ས་འཆད་
པར། །གང་ཕྱིར་ནམ་མཁའ་ནས། །མྱ་ངན་འདས་མི་མངའ། །ཞེས་སོ། །འཇིག་རྟེན་གཡོ་
བག་སྤྱོད་ཅན་ནི། སེམས་ཅན་གྱི་ཁམས་སྤྱོད་པ་སྣ་ཚོགས་འདྲ་བ་དང་། རེ་བའི་ཞགས་
པས་བཅིངས་པ་ནི་སྲེད་པའི་ཞགས་པས་བཅིངས་པ། མྱང་འདས་ལ་བཀྲི་བ་ནི་དེར་
འགོད་པར་མཛད་པའོ། །སྐྱེ་བོ་ཉིད་ཀྱི་ནད་མི་ཞེས་འདོན་མཁན་ཡོད་ཀྱང་། རྣམ་
བཤད་ལས། སྐྱེ་བོ་ཉིད་ཀྱི་ནང་མི་སྟེ་བདག་གི་བར་བྱས་པ། ཞེས་འབྱུང་བས་ནང་མི་
ཡིན་པ་འདྲ་ཞེས་གནས་བརྟན་རིན་པོ་ཆེས་གསུངས། སྡིག་ཅན་འགྲོ་བ་འཐོབ་པ་ཞེས་
པ་ནི། སྡིག་ཏོ་ཅན་གྱི་འགྲོ་བ་དམྱལ་བ་ལ་སོགས་པའི་སྡུག་བསྔལ་འཐོབ་པ། ཟེར་བ་
ཡིན་པས་འཐོག་པ་མ་དག་གོ །གསུམ་པ་བསྟན་བཅོས་ཇི་ལྟར་བརྩམས་པའི་ཚུལ་ནི།
ལུགས་འདི་དགེ་སློང་ནས། དགའ་བློ་དོར་བར་བྱ། ཞེས་ཏེ། དེ་ལྟར་གོང་དུ་བཤད་པའི་
ཚུལ་དེ་ལེགས་པར་ཤེས་ན་ངེས་ལེགས་ཐར་བ་དང་ཐམས་ཅད་མཁྱེན་པའི་གོ་འཕང་
ཚེགས་མེད་པར་འགྲུབ་ལ། ལེགས་པར་མ་ཤེས་ན། སྟོང་བ་ཉིད་ལ་ལྟ་ཉེས་ན། །ཤེས་
རབ་ཆུང་རྣམས་ཕུང་བར་འགྱུར། །ཇི་ལྟར་སྦྲུལ་ལ་བཟུང་ཉེས་དང་། །རིགས་སྔགས་
ཉེས་པར་བསྒྲུབ་པ་བཞིན། །ཞེས་འཇིགས་སུ་རུང་བར་གསུངས་པའི་ཚུལ་འདི་ཉིད་
སྔོན་སྐྱེ་བ་མང
་བ་མང་བོར་ལམ་འདི་ལ་གོམས་པ་དང་ལྡན་པ་དག་མ་གཏོགས། ཐོས་པ་ཙམ་
གྱིས་བློ་ངོར་ཤོང་དཀའ་བ་ནི། སྔོན་གྱི་སློབ་དཔོན་ཆེན་པོ་དེ་དག་ཀྱང་གཞུང་ལུགས་
མང་དུ་མཁྱེན་པ་ཡིན་ཀྱང་ཚུལ་འདི་ཁོང་དུ་མ་ཆུད་པ་ལྟ་བུ་ཡིན། འདི་ལས་གཞན་
པའི་སྟོང་བ་རྟེན་འབྱུང་གི་ཚུལ་བཤད་ཚུལ་གྱི་རྣམ་གྲངས་མི་འདྲ་བའི་སྒོས་བློར་
271

འབབ་པ་ཅི་འདྲ་ཞིག་བྱུང་ཡང་སྟོང་བ་རྟེན་འབྱུང་གི་གཏམ་འདི་ལས་མི་འདའ་བ་
ཞིག་དགོས། དེ་ཡང་སངས་རྒྱས་བཅོམ་ལྡན་འདས་ཀྱིས། འདུས་བྱས་ཐམས་ཅད་མི་
རྟག་པ། ཟག་བཅས་ཐམས་ཅད་སྡུག་བསྔལ་བ། ཆོས་ཐམས་ཅད་བདག་མེད་པ། མྱ་ངན་
ལས་འདས་པ་ནི་ཞི་བ་སྟེ་ལྟ་བ་བཀར་བཏགས་ཀྱི་ཕྱག་རྒྱ་བཞིའི་རྒྱས་བཏབ་ཅིང་། དེ་
ཐམས་ཅད་ཀྱི་སྟེང་དུ་ཕྱག་རྒྱ་ཆེན་པོ་སྟོང་བ་རྟེན་འབྱུང་ཟུང་དུ་འཇུག་པའི་རྒྱས་
བཏབ་པའི་ཚུལ་སློབ་དཔོན་འཕགས་པ་ཀླུ་སྒྲུབ་ཀྱི་དགོངས་པ་སྔོན་གྱི་སློབ་དཔོན་དག་
གིས་ཀྱང་མ་དགོངས་པ་དག་དཔལ་ལྡན་ཟླ་བ་གྲགས་པ་བདག་གིས་གསལ་བར་བྱས་
པ་འདི་ལས་གཞན་དུ་འདའ་བར་མི་བྱའོ། །ཞེས་གདམས་པའོ། །བཞི་བ་བསྟན་བཅོས་
བརྩམས་པའི་དགེ་བ་བསྔོ་བ་ནི། སློབ་དཔོན་ཀླུ་སྒྲུབ་ནས། སར་བགྲོད་ཤོག །ཅེས་སོ། །
བཞི་བ་མཇུག་གི་དོན་ནི། དབུ་མ་ལ་འཇུག་པ་ནས། གཏན་ལ་ཕབ་པའོ། །ཞེས་སོ། །བ་
དྲུས་མ་ནི་བེའུ་ཁྲིད་པ། ཏི་ལ་ཀ་ཀ་ལ་ཤ་ནི་ཐིག་ལེ་བུམ་པ། །ཀ་ན་ཀ་ཝརྨ་ནི་གསེར་གྱི་
གོ་ཆ་དང་། ཁ་ཆེའི་ཡུལ་གྱི་དབུས་དང་དབུ་བ་ཟེར་བ་གཉིས་འཇུག་པ་བརྡ་གསར་
རྙིང་གི་ཁྱད་པར་ཡིན་པས་དོན་འདྲ། རྣམ་བཤད་དགོངས་པ་རབ་གསལ་དུ་རང་འགྲེལ་
གྱི་ས་བཅད་རྒྱས་པར་བཀོད་པ་མ་གཏོགས་རྩ་བའི་ས་བཅད་འཇུག་ཊིཀ་གསལ་བའི་
མེ་ལོང་དང་གཉིས་ཀ་འདྲ་གསུངས། དེ་ལྟར་ང་ཚོ་སྤྱིར་སངས་རྒྱས་ཀྱི་བསྟན་པ་དང་།
དེའི་ནང་ནས་ཟབ་མོ་རྟེན་འབྱུང་གི་བསྟན་པ་དང་མཇལ་ཏེ་སྟོང་བ་ཉིད་ཀྱི་གཏམ་སྨྲ་
བའི་སྐལ་བ་བྱུང་བ་འདི་འདྲ་སྲིད་པ་གསུམ་དུ་བཙལ་ཡང་རྙེད་དཀའ་ཞིང་། ཚངས་པ་
དང་བརྒྱ་བྱིན་དབང་ཕྱུག་སོགས་འཇིག་རྟེན་ན་མཐུ་ཆེ་བ་དང་བསོད་ནམས་ཆེ་བའི་
ཚད་རེད་མོད་དེ། དེ་དག་གིས་ཀྱང་ཚུལ་འདི་མ་རྙེད་ལ། དེར་མ་ཟད་སངས་རྒྱས་ཀྱི་
བསྟན་པ་དང་མཇལ་བའི་ནང་ནའང་སྲས་བཅས་རྒྱལ་བ་ཐམས་ཅད་དགྱེས་པ་བསྐྱེད་
པའི་གཞི་འདི་ཉིད་ཐོབ་པ་ཉུང་བས་རང་རེ་ཐེག་ཆེན་དང་མཇལ་བར་མ་ཟད།
རང་རེ་
272

ཡོད་ས་འདི་དཔལ་ལྡན་ཟླ་བ་གྲགས་པའི་ཐུགས་བསྐྱེད་སྨོན་ལམ་གྱིས་ཟིན་པའི་ཞིང་
དང་། དེ་ཉིད་ཀྱི་སྐུ་ཕྲེང་རིམ་བྱོན་གྱི་ཞབས་ལ་གཏུགས་ཏེ་དེ་ཉིད་ཀྱི་ལེགས་བཤད་ལ་
འཆད་ཉན་བྱེད་རྒྱུ་བྱུང་བ་སྐལ་བ་ཤིན་ཏུ་བཟང་། བདག་གིས་ཀྱང་འཇུག་པའི་བཤད་
རྒྱུན་ནི་མ་ཐོབ། གང་ལྟང་ཡང་སྐབས་སྐབས་སུ་བཤད་པ་མདོར་བསྡུས་རེ་བྱས་ཏེ་
ལེགས་པར་གྲུབ་པས་ཚུལ་འདི་ལྟ་བུ་བསྟན་པ་རིན་པོ་ཆེ་འཕེལ་བའི་རྒྱུར་བསྔོ་ཡང་
དགོས་ལ། ཚུལ་འདིའི་སྒོ་ནས་རྒྱལ་བའི་བསྟན་པ་སྤེལ་ཡང་དགོས་པས་ཁ་ཕྱིར་བལྟས་
སུ་མ་སོང་བར་ནང་དུ་ཕྱོགས་པ་ཞིག་གི་སྒོ་ནས་འདིའི་གཞུང་ཚིག་གསལ་སོགས་ཀྱང་
ཡོད་མོད་ཀྱང་། རྗེ་བདག་ཉིད་ཆེན་པོའི་རྣམ་བཤད་དགོངས་པ་རབ་གསལ་སོགས་
ལེགས་བཤད་རྣམས་དང་། དེ་དག་གི་དོན་ཤིན་ཏུ་གསལ་ཞིང་རྒྱས་པར་མཐའ་དཔྱོད་
ཀྱིས་གཏན་ལ་ཕབ་པ་དབུ་མ་ལུང་རིགས་གཏེར་མཛོད་དང་། དེའི་དོན་བློ་དམན་དག་
གིས་འཛིན་སྐྱོར་བདེ་བར་གཏན་ལ་ཕབ་པ་ལུང་རིགས་སྒྲོན་མེ་སྟེ་གཞུང་འདི་དག་
ལ་ཐོས་བསམ་གནད་དུ་འགྲོ་བ་ཞིག་གི་སྒོ་ནས་བསྟན་པའི་བྱ་བ་དང་རང་གཞན་གྱི་
དོན་རྒྱ་ཆེན་པོ་བསྒྲུབ་པར་མཛོད་ཅེས་གདམས་སོ། །དམ་པའི་བཤེས་དང་གྲོགས་ཀྱི་
མཐུས། །བསྐལ་བར་རྙེད་དཀའ་ཟབ་མོའི་ལམ། །ཐོས་པས་ཡིད་ནི་དད་གྱུར་བ། །འདི་
ཡང་སྐལ་བ་བཟང་སྙམ་བགྱིད། །གནས་འདིར་མངོན་དུ་མ་གྱུར་ཀྱང་། །དོན་འགྱུར་ཐེ་
ཚོམ་སྐྱེས་པས་ཀྱང་། །སྲིད་པ་ཧྲུལ་བོར་བྱེད་གསུངས་པའི། །གཏམ་འདིས་བདག་གི་
ཡིད་རབ་དྲངས། །འདིས་མཚོན་དུས་གསུམ་རྣམ་དཀར་མཐུས། །ཀུན་མཁྱེན་བླ་མ་ཡབ་
སྲས་ཀྱིས། །གདམས་པའི་ཟབ་ལམ་བདུད་རྩི་ལ། །སྤྱོད་པའི་སྐལ་བ་ཉམས་མེད་ཤོག །ཟླ་
བའི་ལེགས་བཤད་འོད་དཀར་གྱིས། །སྙིང་གི་གདུང་བ་ཀུན་བསལ་ཏེ། །མཐའ་གཉིས་
དང་བྲལ་དབུ་མ་ལ། །ཟབ་རྒྱས་ལམ་གྱིས་འཇུག་གྱུར་ཅིག །ལམ་གསུམ་སྲིད་པར་ཟོ་
ཆུན་ལྟར། །འཕྱན་པས་དུབ་པའི་འགྲོ་བ་ལ། །དམིགས་པའི་བྱམས་བརྩེ་ས་བཅུའི་ལམ། །
273

མཐར་སོན་འབྲས་བུའི་དཔལ་ཐོབ་ཤོག །བླང་དོར་འབྱེད་པའི་ཤེས་རབ་མཐུ་ཆུང་བས། །
གསུང་རབ་རྒྱུ་མཚོར་ཞུགས་ཀྱང་དོན་གཉིས་ཀྱི། །ནོར་བུ་སྟོར་ཏེ་འདི་སྣང་མཆིང་བུ་
ལ། །ཞེན་པའི་རྣམ་གཡེངས་མཁན་དེའི་བརྗེད་བྱང་ངོ༌། །
ཞེས་དབུ་མ་ལ་འཇུག་པའི་བསྡུས་དོན་འདི་ནི་རབ་ཡིད་བགྲང་བྱ་ཉེར་བདུན་པ་ཆུ་སྦྲུལ་
ལོ་དབུ་མ་རྙིང་བའི་འཛིན་གྲྭས་ཞུས་པ་བཞིན་འཇམ་མགོན་སྡེ་ཁྲི་རིན་པོ་ཆེས་ཉིན་དང་བོ་གཉིས་
ལ་གསུང་བཤད་ཅུང་ཟད་རེ་གནང་ཡང་སྐུ་འཁྲུགས་ཤིག་བཞེས་པའི་རྐྱེན་གྱིས་ཉིན་ཕྱི་མར་ས་
བཅད་རགས་རིམ་བཀོད་ནས་མཇུག་རྫོགས་པར་སྩལ་བའི་ཚེ་བརྗེད་ཐོ་ཉུང་ངུ་ཞིག་ཡོད་པ་ལ།
རྒྱལ་མཁན་ཆེན་ཆོས་ཀྱི་རྒྱལ་བོ་གྲགས་པའི་མཚན་ཅན་གྱི་ཞལ་ནས་ཐོས་པ་འགའ་ཞིག་གིས་
ཟུར་བརྒྱན་ཏེ། བཙུན་གཟུགས་ཤེས་རབ་རྒྱ་མཚོས་གཞུང་འདིར་བག་ཆགས་འཇོག་པའི་ཆེད་
ཙམ་དུ་བྲིས་པའོ